स्मार्ट सिटी उदयपुर को डूंगरपुर से प्रेरणा लेने की जरूरत : गुप्ता
उदयपुर | राजस्थानके स्वच्छ भारत मिशन के ब्रांड एंबेसडर और डूंगरपुर के सभापति केके गुप्ता ने कहा कि हमने थोड़ी-सी मेहनत कर डूंगरपुर को चमका दिया है। आप भी काम करने की इच्छा शक्ति जगाकर उदयपुर को डूंगरपुर की तरह चमकाओ। सभापति गुप्ता शुक्रवार को नगर निकायों के पार्षदों को जिला परिषद में स्वच्छता के नुस्खे बता रहे थे। गुप्ता ने बताया कि डूंगरपुर में पॉलिथीन खाने से दम तोड़ रही गौ-माताओं को बचाने 6000 घरों से एक-एक रोटी का संग्रह करने की मुहिम शुरू की है। यह काम कचरा एकत्रित करने वाली गाड़ियों के माध्यम से चल रहा है। हमारी गौ माताएं हर दिन 6000 रोटियां खाती हैं। आप इसे यहां भी कर सकते हैं। गुप्ता ने कार्यशाला में ऑडियो-विजुअल्स और फोटोग्राफी के माध्यम से डूंगरपुर नगर परिषद की स्वच्छ भारत मिशन में सफलता की कहानी, मुहिम, नवाचार आदि साझा किए। इस दौरान नगर निगम निर्माण समिति अध्यक्ष पारस सिंघवी, पार्षद नानालाल वया आदि मौजूद थे। घर-घर कचरा संग्रहण, पॉलिथीन मुक्त शहर, गौ-सरंक्षण, खुले में शौच से मुक्त, स्वच्छता की शपथ दिलाने, शहर को रोशनी से जगमगाने, स्ट्रीट लाइट बंद होने की शिकायत करने वालों को प्रतिदिन 25 रुपए इनाम देेने आदि पर जोर दिया।
की बात कही।
उदयपुर . स्वच्छ भारत मिशन पर कार्यशाला को संबोधित करते केके गुप्ता।
hin_Deva hin_Deva awa_Deva hin_Deva